Tverin alue

Tverin alue () on Venäjän federaatioon kuuluva hallinnollinen alue Moskovan luoteispuolella, yksi Venäjän 83 liittovaltiosubjektista. Se rajoittuu pohjoisessa Novgorodin ja Vologdan alueisiin, idässä Jaroslavin alueeseen, kaakossa Vladimirin ja Moskovan alueisiin, etelässä Smolenskin alueeseen sekä lännessä Pihkovan alueeseen. Vuosina 1935–1990 alueen nimi oli Kalininin alue neuvostojohtaja Mihail Kalininin mukaan. == Maantiede == Tverin alueen itäosa kuuluu Itä-Euroopan tasankoon ja länsiosa Valdain ylänköön. Tverin alueelta saavat alkunsa Kaspianmereen laskeva Volga ja Itämereen laskeva Väinäjoki. Alueella on kaikkiaan 500 järveä, joista suurin on Seliger. Alueen pinta- alasta noin 35 % on metsää. == Väestö == Tverin alueen asukasluku oli 1 353 392 henkeä (vuonna 2010). Kaupunkiväestön osuus oli 74,7 %. Suurin kaupunki on alueen pääkaupunki, runsaan 400 000 asukkaan Tver. Aiemman, vuoden 2002 väestönlaskennan mukaan alueen väestöstä 92,5 % on venäläisiä, 1,5 % ukrainalaisia ja 1,0 % (14 600 henkeä) karjalaisia. ===Suurimmat kaupungit=== Oheisessa taulukossa on lueteltu Tverin alueen kymmenen suurinta kaupunkia asukaslukuineen (vuoden 2010 väestönlaskennan mukaan). Tverin alueen kaupunkien, yli 10 000 asukkaan taajamien ja muiden piirikeskusten sijainti käy ilmi kartalta: Kaupunki Venäläinen nimi, kyrillinen Väki- luku 2010 Kunnallis- piiri _Tver_ Тверь 403 726 Tverin kaupunkipiiri Ržev Ржев 62 026 Rževin kaupunkipiiri Vyšni Volotšok Вышний Волочек 52 326 Vyšni Volotšokin kaupunkipiiri Kimry Кимры 49 623 Kimryn kaupunkipiiri Toržok Торжок 47 702 Toržokin kaupunkipiiri Konakovo Конаково 41 303 Konakovon piiri Udomlja Удомля 31 048 Udomljan piiri Bežetsk Бежецк 24 517 Bežetskin piiri Bologoje Бологое 23 499 Bologojen piiri Nelidovo Нелидово 22 886 Nelidovon piiri Muita Tverin alueen yli 10 000 asukkaan kaupunkeja tai kaupunkityyppisiä taajamia olivat vuoden 2010 väestönlaskennan mukaan: Ostaškov (18 073 as.), Kašin (16 174 as.), Kaljazin (13 870), Toropets (13 018), Lihoslavl (12 259), Redkino (11 704), Ozjornyi (10 872) ja Kuvšinovo (10 008). === Tverinkarjalaiset === Alueella asuvat tverinkarjalaiset ovat toisen maailmansodan jälkeen venäläistyneet nopeasti. Vuonna 2002 vain 3 % karjalaisista oli lapsia, kun taas eläkeikäisiä oli 50 %. Karjalaisten keski-ikä oli 56,7 vuotta. == Hallinto == Tverin alue on yksi Venäjän federaation jäsenistä eli subjekteista. Sen pääkaupunki on Tver. Alueen lainsäädäntöelin on lainsäädäntökokous. Toimeenpanovaltaa johtaa kuvernööri Igor Rudenja.http://xn --80aaccp4ajwpkgbl4lpb.xn--p1ai/sistema-organov-gosudarstvennoy- vlasti/gubernator-tverskoy-oblasti/index.php (viitattu 05.05.2015, ) Paikallista itsehallintoa varten Tverin alue on jaettu 36 piiriin, 5 kaupunkipiirikuntaan ja kahteen suljettuun alueeseen. Kaupunkikuntia alueella on 44 ja maalaiskuntia 318. ===Piirit=== Suluissa piirin hallinnollinen keskus. * Andreapolin piiri (Andreapol) * Bežetskin piiri (Bežetsk) * Belyin piiri (Belyi) * Bologojen piiri (Bologoje) * Firovon piiri (Firovo) * Kalininin piiri (Tver) * Kaljazinin piiri (Kaljazin) * Kašinin piiri (Kašin) * Kesova Goran piiri (Kesova Gora) * Kimryn piiri (Kimry) * Konakovon piiri (Konakovo) * Krasnyi Holmin piiri (Krasnyi Holm) * Kuvšinovon piiri (Kuvšinovo) * Lesnojen piiri (Lesnoje) * Lihoslavlin piiri (Lihoslavl) * Maksatihan piiri (Maksatiha) * Molokovon piiri (Molokovo) * Nelidovon piiri (Nelidovo) * Oleninon piiri (Olenino) * Ostaškovin piiri (Ostaškov) * Penon piiri (Peno) * Rameškin piiri (Rameški) * Rževin piiri (Ržev) * Sandovon piiri (Sandovo) * Seližarovon piiri (Seližarovo) * Sonkovon piiri (Sonkovo) * Spirovon piiri (Spirovo) * Staritsan piiri (Staritsa) * Toropetsin piiri (Toropets) * Udomljan piiri (Udomlja) * Toržokin piiri (Toržok) * Vesjegonskin piiri (Vesjegonsk) * Vyšni Volotšokin piiri (Vyšni Volotšok) * Zapadnaja Dvinan piiri (Zapadnaja Dvina) * Žarkovskin piiri (Žarkovski) * Zubtsovin piiri (Zubtsov) ===Kaupunkipiirikunnat=== * Kimry * Ržev * Toržok * Tver * Vyšni Volotšok ===Suljetut alueet=== * Ozjornyi * Solnetšnyi == Talous == Alueella on koneenrakennus-, kemian-, puunjalostus-, kirjapaino-, lasi-, posliini- ja kevyttä teollisuutta. Maataloudessa viljellään pellavaa, perunaa ja vihanneksia sekä kasvatetaan karjaa. == Historia == Tverin kaupunki perustettiin vuonna 1135. Tver oli itsenäinen ruhtinaskunta vuoteen 1485 asti, jolloin se liitettiin Moskovan Venäjään. Alueelle muutti 1600-luvulla Suomen itäosista karjalaista väestöä, joka oli paennut Ruotsin ankaraa verotusta ja luterilaistamista. ==Lähteet== ==Aiheesta muualla== * Tverin alueen sivusto * Tverin alueen piirien viralliset sivut *